ΓΡΑΠΤΗ ΕΡΩΤΗΣΗ E-1310/97 υποβολή: Amedeo Amadeo (NI) προς την Επιτροπή (11 Απριλίου 1997)

Θέμα: Παθογόνοι παράγοντες

«Πρόταση οδηγίας του Συμβουλίου για την τροποποίηση της οδηγίας 92/118/ΕΟΚ του Συμβουλίου της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ» (έγγρ. COM(96) 393 τελικό ((ΕΕ C 284 της 27.9.1996, σελ. 18. )) - 96/0197 CNS).

Υποστηρίζεται ότι η πρόταση απλοποίησης της οδηγίας δεν πρέπει να αφορά τα μη μεταποιημένα λύματα πουλερικών.

Έχοντας υπόψη ότι αυτό το είδος λιπάσματος συνεπάγεται σημαντικούς κινδύνους μετάδοσης ασθενειών (σαλμονέλλας, γρίπης των πουλερικών, νόσου του Newcastle), προτίθεται άραγε η Ευρωπαϊκή Επιτροπή να διατηρήσει τον κοινοτικό κατάλογο;

Απάντηση του κ. Fischler εξ ονόματος της Επιτροπής (29 Μαΐου 1997)

Η Επιτροπή υπέβαλε στις 24 Ιουλίου 1996 στο Συμβούλιο πρόταση οδηγίας ((έγγρ. COM(96) 393 τελικό. )) του Συμβουλίου για την τροποποίηση της οδηγίας 92/118/ΕΟΚ ((ΕΕ L 62 της 15.3.1993. )) του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ2 και, όσον αφορά τους παθογόνους παράγοντες, της οδηγίας

Οι υγειονομικοί όροι για τις ανταλλαγές και τις εισαγωγές κόπρου καθορίζονται στο παράρτημα I κεφάλαιο 14 της οδηγίας 92/118/ΕΟΚ. Τροποποιήθηκαν με την απόφαση 96/103/ΕΚ ((ΕΕ L 24 της 31.1.1996. )) με βάση τη μετέπειτα εμπειρία.

Όσον αφορά τις ενδοκοινοτικές ανταλλαγές μη μεταποιημένης κόπρου πουλερικών, οι υγειονομικοί όροι καθορίζονται για την ασθένεια του Newcastle και για τη γρίπη των πουλερικών. Οι εγγυήσεις για την ασθένεια του Newcastle και τη γρίπη των πουλερικών είναι εκείνες που καθορίζονται, αντίστοιχα, στις οδηγίες 92/40/ΕΟΚ ((ΕΕ L 167 της 22.2.1992. )) και 92/66/ΕΟΚ ((ΕΕ L 260 της 5.9.1992. )) του Συμβουλίου για τη θέσπιση κοινοτικών μέτρων για την καταπολέμηση της ψευδοπανώλους των πτηνών (ασθένειας του Newcastle). Επιπλέον, όσον αφορά την ασθένεια του Newcastle, καθορίζονται συμπληρωματικές εγγυήσεις για την περιοχή προορισμού σε σχέση με το καθεστώς του «μη εμβολιασμού κατά της νόσου του Newcastle» της περιοχής. Το προϊόν πρέπει να συνοδεύεται επιπλέον από ένα υγειονομικό πιστοποιητικό.

Η οδηγία 92/118/ΕΟΚ προέβλεπε για τις εισαγωγές προϊόντων που καλύπτονται από την οδηγία, την κατάρτιση καταλόγων των εγκαταστάσεων των τρίτων χωρών. Με βάση τη μετέπειτα εμπειρία στον τομέα της προστασίας της δημόσιας υγείας και της υγείας των ζώων φαίνεται ότι τέτοιοι κατάλογοι δεν δικαιολογούνται για ορισμένα προϊόντα όπως είναι τα δέρματα των οπληφόρων, τα οστά και τα προϊόντα τους που δεν προορίζονται για κατανάλωση από ανθρώπους ή ζώα, τα μελισσοκομικά προϊόντα, τα κυνηγετικά τρόπαια, η κόπρος, το μαλλί και τα φτερά, καθώς και το μέλι. Γι' αυτό η Επιτροπή πρότεινε στο Συμβούλιο, με στόχο την απλοποίηση, την κατάργηση της υποχρέωσης κατάρτισης τέτοιων καταλόγων και την ανάληψη του έργου της καταχώρισης των εγκαταστάσεων από την αρμόδια αρχή της εκάστοτε τρίτης χώρας. Η πρόταση της Επιτροπής εγκρίθηκε στις 17 Δεκεμβρίου 1996 με την οδηγία 96/90/ΕΚ ((ΕΕ L 13 της 16.1.1997. )) του Συμβουλίου, αφού είχε εγκριθεί από το Κοινοβούλιο στις 25 Οκτωβρίου 1996 ((ΕΕ C 347 της 18.11.1996. )) στο πλαίσιο της διαδικασίας διαβούλευσης.